**Obecné zastupiteľstvo v Horných Semerovciach**

**Z á p i s n i c a**

**napísaná zo 14. zasadnutia Obecného zastupiteľstva**

**v Horných Semerovciach konaného dňa 11. marca 2021**

**Starosta obce Horné Semerovce**

Horné Semerovce dňa 2.3. 2021

**P O Z V Á N K A**

V súlade so zákonom č. 369/1990 Z. z. o obecnom zriadení v platnom znení

**z v o l á v a m**

**14. zasadnutie Obecného zastupiteľstva v Horných Semerovciach**

**na deň 11. 3. 2021 so začiatkom o 18,00 hod., ktoré sa bude konať**

**vo veľkej zasadačke v budove obecného úradu.**

**­**

**PROGRAM:**

1. Otvorenie
2. Správa o plnení uznesení
3. Interpelácia poslancov
4. Správa o kontrolnej činnosti hlavnej kontrolórky
5. Správa o kontrolnej činnosti za rok 2020
6. Návrh zmluvy s víťazným uchádzačom
7. III. úprava rozpočtu za rok 2020
8. Prenájom priestorov pre kanceláriu MAS
9. Diskusia
10. Záver

**Mgr. Tomáš Pásztor**

**starosta obce**

Pozvánka vyvesená na úradnej tabuli dňa: 2.3.2021

Pozvánka zvesená dňa: 12.3.2021

**Zápisnica**

**Zo** **14.** **zasadnutia** **Obecného** **zastupiteľstva** **v** **Horných** **Semerovciach** **konaného**

**dňa** **11.** **marca 2021**

**Prítomní:**

podľa prezenčnej listiny, ktorá tvorí súčasť tejto zápisnice.

**K** **bodu** **1.** **Otvorenie** **zasadnutia**

Rokovanie 14. zasadnutia obecného zastupiteľstva otvoril starosta obce **Mgr.** **Tomáš** **Pásztor.** Privítal všetkých prítomných.

Neprítomní poslanci : Z. Schneider

Starosta konštatoval, že obecné zastupiteľstvo je prítomné v nadpolovičnej väčšine, je spôsobilé uznášať sa.

**Určenie** **overovateľov** **zápisnice**

**Overovatelia** **zápisnice: D. Tóth, MUDr. M. Mészáros**

Program rokovania starosta doplnil o štyri body a to bod č. 6: Štatút kronikára obce, č. 7: Menovanie kronikárky obce, č. 9: Stanovisko hlavnej kontrolórky k III. Úprave rozpočtu a č. 11: Žiadosť o stanovisko k vyňatiu z pôdneho fondu.

**Schválený** **program** **rokovania:**

1. Otvorenie
2. Správa o plnení uznesení
3. Interpelácia poslancov
4. Správa o kontrolnej činnosti hlavnej kontrolórky
5. Správa o kontrolnej činnosti za rok 2020
6. Štatút kronikára obce
7. Menovanie kronikárky obce
8. Návrh zmluvy s víťazným uchádzačom
9. Stanovisko hlavnej kontrolórky k III. Úprave rozpočtu
10. III. úprava rozpočtu za rok 2020
11. Žiadosť o stanovisko k vyňatiu z pôdneho fondu
12. Prenájom priestorov pre kanceláriu MAS
13. Diskusia
14. Záver

**Uznesenie č. 110/2021**

* Obecné zastupiteľstvo v Horných Semerovciach **schvaľuje,**

program obecného zastupiteľstva doplnení o body č. 6 Štatút kronikára obce, č. 7 Menovanie kronikárky obce, č. 9 Stanovisko hlavnej kontrolórky k III. Úprave rozpočtu a č. 11 Žiadosť o stanovisko k vyňatiu z pôdneho fondu.

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K** **bodu** **2.** **Správa o plnení uznesení**

Starosta uviedol, že úlohy sa plnia priebežne.

**K** **bodu** **3. Interpelácia poslancov**

V tomto odznel jeden príspevok od poslanca G. Uhrina, ktorý pripomenul sťažnosť pani Szabóovej na pána Juska, jej suseda ohľadom toho, že skoro ráno okolo 4tej dymí a rozširuje sa zápach do okolia.

Poslanec D. Tóth dodal, že mu bolo povedané, že Z. Jusko ráno pečie chlieb a varí kapustu.

Poslanec G. Uhrin navrhol zavolať oboch na obecný úrad a vyriešiť to.

Starosta skonštatoval, že sa neporušuje žiaden VZN ani dymom ako ani vôňami a preto navrhol pani Szabóovej spísať presne na ktorú vec sa sťažuje a potom sa to bude ďalej riešiť.

**K** **bodu** **4.** **Správa o kontrolnej činnosti hlavnej kontrolórky**

V tomto bode programu hlavná kontrolórka obce Ing. A. Tureková predložila svoju správu o kontrolnej činnosti.

**Uznesenie č. 111/2021**

Obecné zastupiteľstvo v Horných Semerovciach **berie na vedomie,**

* správu o kontrole plnenia uznesení obecného zastupiteľstva v Horných Semerovciach za rok 2020

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K** **bodu** **5.** **Správa o kontrolnej činnosti za rok 2020**

V tomto bode programu hlavná kontrolórka obce Ing. A. Tureková predložila svoju správu o kontrolnej činnosti za rok 2020.

**Uznesenie č. 112/2021**

Obecné zastupiteľstvo v Horných Semerovciach **berie na vedomie,**

* správu o výsledkoch kontrolných činností vykonaných za rok 2020

v Obci Horné Semerovce

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K bodu 6. Štatút kronikára obce**

V tomto bode starosta ukázal nový pripravený štatút kronikára obce pre novú kronikárku.

**Uznesenie č. 113/2021**

Obecné zastupiteľstvo v Horných Semerovciach **schvaľuje,**

* štatút kronikára obec Horné Semerovce

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K bodu 7. Menovanie kronikárky obce**

Starosta informoval o tom, že naša kronikárka pani M. Lőrinczová už nebude do budúcna písať kroniku obce vzhľadom na jej zdravotný stav.

Z tohto dôvodu sa bude menovať nová kronikárka.

Starosta ponúkol post kronikárky E. Baloghovej, ktorá súhlasila.

**Uznesenie č. 114/2021**

Obecné zastupiteľstvo v Horných Semerovciach **berie na vedomie,**

* vzdanie sa funkcie kronikárky obec Horné Semerovce Marty Lőrinczovej a zároveň **menuje** za novú kronikárku Eriku Baloghovú.

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K** **bodu** **8.** **Návrh zmluvy z víťazným uchádzačom**

V tomto bode starosta skonštatoval, že víťazom verejného obstarávania (ďalej len VO) na prestavbu časti budovy obecného úradu sa stala firma Ekolstav s.r.o. pričom priamo boli oslovené tri firmy a to: Ekolstav s.r.o., J-Stav s.r.o. a Zlatner s.r.o.

Ešte bola následne výzva zverejnená na obecnej webstránke počas troch týždňov, čo bolo nad rámec zákona.

Víťazná ponuka od firmy Ekolstav je 172.490,41 €

Starosta si myslí, že táto cena (172.490,41€) sa bude ešte znižovať.

Vo februári sa začali búracie práce, ktoré vykonávali pracovníci obce čím sa odpočíta táto položka z ceny projektu. Taktiež sa šetrí na veciach, ktoré sa dajú použiť bez potreby zakúpenia nových ako napr. radiátory.

Starosta dodal, že protipožiarne schodisko by sa mohlo spraviť zvonka namiesto prerobenia miestnosti kde sú teraz krosná pokiaľ táto možnosť vyjde lacnejšie.

Kúrenie: na poschodí je teraz kondenzačný kotol, s ktorým sa teraz vykuruje poschodie. Tento kotol by bol prerobený tak aby sa ním vykurovala predná časť budovy OÚ (prízemie + poschodie) a do zadnej časti budovy by sa dal druhý kondenzačný kotol. Týmto spôsobom by sa tiež ušetrili peniaze na prevádzku

Starosta ďalej uviedol, že by sa robila mesačne uzávierka aby sa sledovali náklady na prestavbu.

Termíny na ukončenie prestavby sú: priestory bývalej fitness do 30. mája 2021 a priestory na poschodí nad kanceláriami OÚ do 15. júla 2021.

Sťahovanie denného stacionára by sa mohlo začať už od júna až augusta v tomto roku aby sa postupne všetko stihlo do septembra.

V tomto bode ešte starosta informoval o kompletnej projektovej dokumentácií na prestavbu budovy školy na bytový dom. Pán N. Buchta dal pripomienku na balkón smerujúci k nemu do dvora, po dohode tam bude okno, s čím súhlasil.

Starosta dodal, že stavebné povolenie by mohlo byť do mesiaca vybavené.

Tento mesiac by mala obec dostať výkaz výmer aj s rozpočtom a potom sa môže začať riešiť VO.

Do konca mája sa má podať žiadosť o pridelenie dotácie a úveru na bytovku.

**Uznesenie č. 115/2021**

Obecné zastupiteľstvo v Horných Semerovciach **schvaľuje,**

* návrh zmluvy o dielo č. 1103/21 na základe vykonaného verejného obstarávania a odporúča ju starostovi podpísať

**Hlasovanie:**

Za: 5 (Horníček M., Pečérková J., Tóth D., Uhrin G., Závadová E.)

Proti : 0

Zdržal sa : 1 (Mészáros M. MUDr.)

**K bodu 9. Stanovisko hlavnej kontrolórky k III. Úprave rozpočtu**

Hlavná kontrolórka obce Ing. A. Tureková predniesla stanovisko k III. Úprave rozpočtu za rok 2020.

**Uznesenie č. 116/2021**

Obecné zastupiteľstvo v Horných Semerovciach **berie na vedomie,**

* stanovisko hlavnej kontrolórky k III. úprave rozpočtu.

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K bodu 10. III. úprava rozpočtu za rok 2020**

V tomto bode hlavná kontrolórka dodala, že napriek tomu, že sa jedná o rozpočet za rok 2020, ktorý sa prerokúva až v roku 2021 chyba nie je ani v obci ani v Obecnom zastupiteľstve nakoľko došlo k tomu, že položky ako sú dotácie, hlavne dotácie na úhradu nákladov na testovanie COVID-19 sa od štátu posielali až ku koncu roka kedy už obec nemala zvolané obecné zastupiteľstvo.

**Uznesenie č. 117/2021**

Obecné zastupiteľstvo v Horných Semerovciach **schvaľuje,**

* III. úpravu rozpočtu za rok 2020 bez výhrad

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K bodu 11. Žiadosť o stanovisko k vyňatiu z pôdneho fondu**

V tomto bode starosta predložil žiadosť o stanovisko k vyňatiu pozemku z pôdneho fondu od pána I. Jambora. Jedná sa o dve parcely a to č.168/12 a 168/28, ktoré chce preklasifikovať na stavebné pozemky za účelom výstavby rodinného domu.

**Uznesenie č. 118/2021**

Obecné zastupiteľstvo v Horných Semerovciach **nemá námietky,**

* k preklasifikovaniu parciel 168/12 a 168/28 vedenej v k. ú Horné Semerovce ako orná pôda na stavebný pozemok.

**Hlasovanie:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**K bodu 12.** **Prenájom priestorov pre kanceláriu MAS**

V tomto bode starosta začal tým, že doteraz táto kancelária sídlila v Šahách.

MAS združuje 52 subjektov z čoho 19 je obcí.

V roku 2016-2017 sa týchto 52 subjektov rozhodlo na čo bude použitých 1 milión eur, ktoré MAS postupne dostane od štátu.

Od roku 2018 sme postupne dostávali prisľúbené peniaze.

Na chod kancelárie bola poskytnutá suma 200.000 €. Doteraz mala 5 zamestnancov, ktorí dva roky pracovali aby subjekty dostali prisľúbené peniaze.

Starosta upresnil, že kancelária MAS je vlastne medzičlánok medzi štátom a subjektami (obce ako aj právnické osoby)

Tri projekty ktoré sa robia cez kanceláriu MAS sú užitočné aj pre našu obec a to cez program rozvoja vidieka a IROP (týka sa denného stacionára)

Starosta pokračoval. Došlo k problému, že došli peniaze na chod kancelárie čiže nie je z čoho platiť zamestnancov ako aj prenájom priestorov. Projektová manažérka a predseda MAS dali výpoveď.

Starosta čiže Mgr. T. Pásztor sa stal novým predsedom MAS a taktiež sa už našla náhrada na pozíciu projektovej manažérky.

Kanceláriu by mali od teraz platiť obce.

Aby sa znížili náklady na chod kancelárie MAS tak by obec mohla prenajať miestnosť na obecnom úrade kde sú teraz krosná pokiaľ výstavba protipožiarneho schodiska bude riešená zvonka budovy. Preto sa bude musieť počkať na konkrétne vyčíslenie nákladov na obe možné výstavby schodiska.

Starosta ďalej uviedol, že naša obec už vyčerpala 23.500 € cez „Malý leader“ a môže získať ďalších cca 45.000 € cez MAS na strechu múzea, otoč a stacionár.

Ak by sa spravilo to, že MAS by sa zrušil tak obce by museli vrátiť štátu cca 200.000 €, ktoré sa už minuli na chod kancelárie.

Odteraz bude mať projektový manažér o 300 € menej na plate, jeden zamestnanec MAS by sa mal prepustiť (300 € cena práce) a ak by obec prenajala priestory za 35 € mesačne tak by sa aj tam ušetrilo vyše 300 € (predtým nájom stál 350€ mesačne), čo činí približne 1.000 € mesačne na výdavkoch.

Poslanec M. Horníček sa spýtal keďže kancelária MAS minula už 200.000 € poskytnutých na chod tak či dostane ešte do budúcna ďalšie peniaze?

Starosta odpovedal. Keď sa vyčerpá alokácia tak bude nasledovať ďalší krok kde by sa získali ďalšie peniaze pre subjekty a z tejto položky 20% by šlo na chod kancelárie.

Starosta skonštatoval, že pokiaľ kancelária bude sídliť na obecnom úrade tak obec dostane 35€ mesačne na prenájme ale pokiaľ ostane v Šahách tak obec prerobí nakoľko starosta ako nový predseda MAS bude musieť chodiť viackrát do týždňa cestovať a vynaložené náklady na pohonné hmoty budú preplácané obcou.

Poslanec G. Uhrin navrhol zvýšiť nájomné na 50€ mesačne. Starosta odpovedal, žeto by bolo veľa nakoľko v minulosti kancelária MAS sídlila aj na obecných úradoch v iných obciach a to zdarma.

**Uznesenie č. 119/2021**

Obecné zastupiteľstvo v Horných Semerovciach **schvaľuje,**

* prenájom priestorov „malá zasadačka“ na obecnom úrade za mesačné nájomné 35 €.

**Hlasovanie za schválenie prenájmu:**

Za: 6 (Horníček M., Mészáros M. MUDr., Pečérková J., Tóth D., Uhrin G., Závadová E.)

Proti : 0

Zdržal sa : 0

**Hlasovanie za mesačné nájomné 35€:**

Za: 5 (Horníček M., Mészáros M. MUDr., Pečérková J., Tóth D., Závadová E.)

Proti : 1 (Uhrin G.)

Zdržal sa : 0

**K bodu 13. Diskusia**

J. Pečérková sa spýtala či by sa v cintoríne pri chodníku ktorý vedie od brány pri hlavnej ceste mohlo predĺžiť zábradlie až celkom dole s čím starosta súhlasil.

G. Uhrin dodal, že v cintoríne je aj veľa nepoužitých betónových kociek a starých pomníkov.

M. Horníček sa spýtal na problém s odstávkami kamiónov v našej obci.

G. Uhrin sa spýtal či sa nedá parkovať v parku na čo starosta odpovedal, že nie nakoľko sa jedná o kultúrnu pamiatku. Jediné priestory na parkovanie pre kamióny má pán Marček.

Starosta skonštatoval, že tieto kamióny nám ničia cesty, ktoré bude musieť obec opravovať na vlastné náklady.

Starosta dodal, že by mohol zvolať na obecný úrad všetkých šoférov kamiónov a nájsť spoločné riešenie.

A. Tureková sa spýtala či by pán Marček neprenajal priestory za symbolickú cenu.

G. Uhrín dodal, že pán Marček by nebol ochotný dať do prenájmu priestory.

Starosta ukončil tému tým, že zvolá šoférov na úrad na stretnutie kde sa táto problematiku bude riešiť za prítomnosti pracovnej skupiny, ktorej súčasťou by boli aj niektorý poslanci.

Starosta pripomenul, že konáre sa tento rok nebudú zbierať avšak obec kúpila malý drvič konárov, ktorý si budú môcť občania prenajať napr. za 5 € na deň.

Bolo by potrebné predať veľký štiepkovač keďže nie je využívaný.

**UZNESENIA**

**zo 14. zasadnutia Obecného zastupiteľstva obce Horné Semerovce,**

**zo dňa 11. 3. 2021**

**Uznesenie č. 110/2021**

* Obecné zastupiteľstvo v Horných Semerovciach **schvaľuje,**

program obecného zastupiteľstva doplnení o body č. 6 Štatút kronikára obce, č. 7 Menovanie kronikárky obce, č. 9 Stanovisko hlavnej kontrolórky k III. Úprave rozpočtu a č. 11 Žiadosť o stanovisko k vyňatiu z pôdneho fondu.

Mgr. Tomáš Pásztor

starosta obce

**Uznesenie č. 111/2021**

Obecné zastupiteľstvo v Horných Semerovciach **berie na vedomie,**

* správu o kontrole plnenia uznesení obecného zastupiteľstva v Horných Semerovciach za rok 2020

Mgr. Tomáš Pásztor

starosta obce

**Uznesenie č. 112/2021**

Obecné zastupiteľstvo v Horných Semerovciach **berie na vedomie,**

* správu o výsledkoch kontrolných činností vykonaných za rok 2020

v Obci Horné Semerovce

Mgr. Tomáš Pásztor

starosta obce

**Uznesenie č. 113/2021**

Obecné zastupiteľstvo v Horných Semerovciach **schvaľuje,**

* štatút kronikára obec Horné Semerovce

Mgr. Tomáš Pásztor

starosta obce

**Uznesenie č. 114/2021**

Obecné zastupiteľstvo v Horných Semerovciach **berie na vedomie,**

* vzdanie sa funkcie kronikárky obec Horné Semerovce Marty Lőrinczovej a zároveň **menuje** za novú kronikárku Eriku Baloghovú.

Mgr. Tomáš Pásztor

starosta obce

**Uznesenie č. 115/2021**

Obecné zastupiteľstvo v Horných Semerovciach **schvaľuje,**

* návrh zmluvy o dielo č. 1103/21 na základe vykonaného verejného obstarávania a odporúča ju starostovi podpísať

Mgr. Tomáš Pásztor

starosta obce

**Uznesenie č. 116/2021**

Obecné zastupiteľstvo v Horných Semerovciach **berie na vedomie,**

* stanovisko hlavnej kontrolórky k III. úprave rozpočtu.

Mgr. Tomáš Pásztor

starosta obce

**Uznesenie č. 117/2021**

Obecné zastupiteľstvo v Horných Semerovciach **schvaľuje,**

* III. úpravu rozpočtu za rok 2020 bez výhrad

Mgr. Tomáš Pásztor

starosta obce

**Uznesenie č. 118/2021**

Obecné zastupiteľstvo v Horných Semerovciach **nemá námietky,**

* k preklasifikovaniu parciel 168/12 a 168/28 vedenej v k. ú Horné Semerovce ako orná pôda na stavebný pozemok.

Mgr. Tomáš Pásztor

starosta obce

**Uznesenie č. 119/2021**

Obecné zastupiteľstvo v Horných Semerovciach **schvaľuje,**

* prenájom priestorov „malá zasadačka“ na obecnom úrade za mesačné nájomné 35 €.

Mgr. Tomáš Pásztor

starosta obce

**K bodu 14. Záver**

Starosta obce, Mgr. Tomáš Pásztor konštatoval, že program rokovania 14. zasadnutia OcZ bol vyčerpaný. Všetkým prítomným poďakoval za účasť a

zasadnutie vyhlásil za ukončené.

Mgr. Tomáš Pásztor

starosta obce

Overovatelia zápisnice:

D. Tóth ..........................

MUDr. M. Mészáros ..........................

Zapísal:

Dušan Uhliar ..........................